Salt

Salt é un municipio da comarca do Gironès, na provincia de Xirona, Comunidade Autónoma de Cataluña, España. O municipio está situado xunto á cidade de Xirona coa que forma conurbación. É o segundo municipio máis grande do Área urbana de Xirona e o sexto da provincia.

 Xeografía 
O termo municipal ten unha extensión de 6,47 Km², sendo un dos máis pequenos das comarcas de Xirona. Está situado no extremo centro oeste da comarca do Gironés. A acción continua e regular do río Ter constitúe, probablemente, o elemento máis determinante e significativo do seu medio natural.

O termo municipal de Salt atópase a 83,7 msnm.

 Historia 
A primeira documentación atopado sobre o municipio de Salt, data do ano 823, chamado como Salto.

Durante a maior parte da Idade Media, a poboación estaba formada unicamente por masías xunto á canle de rega do Monar. A partir do século XVI hai constancia dun núcleo de casas agrupadas, na actual rúa da Ferreria Vella.

A poboación continuou sendo escasa e dedicada unicamente á agricultura ata que a mediados do século XIX empezaron a instalarse industrias téxtiles que aproveitaban a forza hidráulica da canle de rega do Monar.

Foi agregado ao municipio de Xirona en 1975 e se segregó para constituír novamente un municipio independente en 1983.

 Toponímia 
Existen dúas hipótese sobre a orixe do nome de Salt:

 A primeira establece que o nome de Salt procede da expresión Sae alte que aparece mencionada o ano 1019. 
 A segunda relaciona o nome de Salt coa palabra Salto, que se atopa nun documento do ano 823.

Todo parece indicar que o nome de Salt deriva de Salto pois salto era un tipo de propiedade da terra documentado desde a época romana.

 Símbolos 
Ata o ano 1949 o Salt carecía dun escudo propiamente dito, xa que ata ese momento, o Concello utilizaba un selo que experimentara varias modificacións desde o século XVIII. O escudo de Salt é unha composición formada por:

«Unha coroa de príncipe en alusión ao Principado de Xirona, as barras catalás, unha espiga de trigo que relaciona o municipio coas actividades agrícolas, e unha roda de muíño sobre as augas da canle de rega Monar, que vincula o municipio coas actividades manufactureras e industriais»O escudo municipal de Salt  (en catalán)

O brasón non foi oficializado pola Generalitat de Cataluña, institución encargada da revisión e aprobación dos símbolos cívicos na Comunidade Autónoma de Cataluña. A lei da Generalitat sobre símbolos concede escudos en forma de losanje e estipula que as armas reais (as catro barras de goles sobre ouro), que neste escudo de Salt amoblan o primeiro cuartel, só poden levalo cando estea demostrado que os reis outorgáronas aos pobos, vilas ou cidades.

 Demografía 
Salt ten un total de 27.673 habitantes, dos cales 14.648 son homes e 13.025 mulleres, segundo datos do INE 2007. En 2006 tiña 28.017 habitantes segundo INE 2006.

O termo municipal está formado por un único núcleo de poboación.

Durante a década dos setenta e oitenta o termo municipal amplía espectacularmente o número de habitantes debido á nova presenza de industrias téxtiles, producindo un efecto chamada sobre moitos inmigrantes en busca de traballo.

 Evolución demográfica 

 Economía 
O crecemento da poboación debeuse principalmente á industria téxtil. Actualmente a actividade económica predominante son os servizos e o comercio, mentres que a industria ten un papel menos importante.

 Notas 

 Véxase tamén 

 Ligazóns externas 
 Páxina web do concello 
 Información da Generalitat de Catalunya 
 Información do Institut d'Estadística de Catalunya 
 Mapa de Salt en Google Maps

Categoría:Concellos da provincia de Xirona